钦定古今图书集成/明伦汇编/氏族典/第181卷 > 《廖用贤尚友录》 > 权谨
## 钦定古今图书集成/明伦汇编/氏族典/第181卷 > 《廖用贤尚友录》 > 权谨

按《万姓统谱》：“谨字仲常，徐州人。十岁丧父，哀毁几绝。
洪武中，以荐知乐安县，升光禄署丞，迎母就养。母疾，
吁天求以身代。母年九十卒，躬负土成坟，庐墓三年，
哭泣不辍。事闻，召拜文华殿大学士，辞不赴，朝廷不
允，欲以风励天下之为人子者。寻改通政司右参议
致仕，仍旌其门曰‘孝行’。”